護手：神醫後記

S3S026 又話唔寫點知又寫咗4千幾字後記

成員：

艾琳

安迪（安油）

Double Zero (Zero、零、零零、孖蛋）

月嵐（月南、腩、越南）

## 4人在英雄之座接job，藥師公會尋神醫：

今次又有神醫係泰博城出沒，今次嘅神醫就係免費唔收錢，令藥師工會覺得個神醫做壞個市，想同佢傾傾，但係每次越叫個神醫就越走。

藥師公會就只好係英雄之座\*出任，搵咗四個人：Zero，艾琳，腩同安油去幫佢搵神醫。

> \*英雄之座 - TPC 分店
>
>
> 店長 路易‧保羅‧班克森
>
>
>
> 42歲的魔人, 雙角已斷, 有著深藍色皮膚, 紅髮和紅鬍子。還是冒險者時代有里奧的紅鬍子之稱。退休後在當店長。有大胸肌及性感的尾巴，是師奶殺手。英雄之座的菜餚比魔女之庭的美味。
>
>

藥師公會嘅梵老先生(師傅)同高先生(徒弟)就講咗做壞個市，要錢食飯，淨係想同佢傾傾之類云云。而佢哋就淨係知神醫會係城南貧民窟行醫，聽聲應該係個年輕女子，跑得好快，身穿灰袍(灰色麻衣)，似乎識隱身，身上無任何聖徽，摸一摸就醫到人。

安迪就覺得可能係蘿莉控亨利醫生同換咗衫嘅紅披風。於是佢就係到問會唔會有紅披風對得上嘅嘅特徵。

艾琳聽完個描述之後就知道八成係聖女大人，但係唔知點解聖女大人要自己出黎，其他人又唔知可否完全信任，決定謹慎啲，唔爆聖女個朵出黎學安油咁問吓特徵就算。

梵，高先生同其他人見艾琳有頭緒就問艾琳估係邊個。艾琳回應咗一堆說話，但係俾Zero 叫講人話(原句抄錄)之後，就只好講要有多啲線索先下到定論。

## 4人盲頭烏蠅無收穫

同無線索無分別嘅四個人就只好盲摸摸咁搵。安迪就以佢嘅19 int去書店睇下有無關於神醫嘅書，Zero 就去貧民窟嘅外圍打探下情報，腩就直接入貧民窟睇下，艾琳決定跟月嵐去貧民窟。四人相約打探過後係其中一位神醫可能人選─亨利醫生嘅醫院聚頭。

安迪去書店搵到一本關於醫神文迪科嘅童書，閱畢後，學到或者學唔到關於有病先睇醫生真係唔掂先求神拜佛嘅道理。

零零係貧民窟周邊搵到一位平民，並使用detect thoughts 去探查佢嘅表面意識，發現位平民應該真係見過神醫但係因為神醫嘅要求唔願意講出黎。

Zero 試下用錢解決問題，而位平民就係到討價還價想要多啲錢，係𠵱個時候Zero 決定直接潛入位平民嘅意識去搵神醫嘅情報，可惜位平民真係好想好想要錢，除咗錢之外咩都無諗。Zero 見唔Work就錢都唔俾一走了之。

月嵐去到貧民窟決定扮病睇下引唔引到神醫出黎，就係到咳，一邊咳一邊漏電。艾琳見狀，心生一計可能扮醫好月嵐可以引到其他病人嘅人，從而接觸到神醫嘅情報。於是艾琳就俾一度lay on hands 月嵐「醫治」佢嘅疾病。月嵐大概估到艾琳想做咩，就係艾琳手中發出聖光之後拉住個平民指住艾琳話佢就係神醫。艾琳見月嵐頗為英俊，但可惜佢只係個偶像派演員。見場面一度十分尷尬，艾琳就一邊喃嘸一邊靜雞雞咁走咗。

艾琳走入貧民窟就決定搵下啲多子嘅家庭或者有病嘅細路，因為嗰啲家庭係最常需要睇醫生嘅一群，可惜艾琳發現出黎玩嘅細路唔似佢個player 咁孱，個個細路都十分健康。只好係唔係都問吓，艾琳心入面已經篤定神醫一定係聖女大人，但為免打草驚蛇，艾琳就只好改變一下事實嘅講法，表示同同教嘅一位灰衣朋友走失咗，搵唔到佢就無得一齊玩，所以要搵翻佢。其中一位小朋友表示十分喜歡青椒，係得有錢人細路先唔食青椒，艾琳就俾咗佢嘅口糧(全素)佢哋食。食完後班小朋友表示前幾日都有一班矮人叔叔問過𠵱個問題，重要俾咗啲啡色一格格甜嘅野佢哋食。可惜係艾琳問到任何嘢之前，班細路就話同艾琳玩捉伊人就走咗去。

四人係亨利醫生間醫院會合，發現蘿莉控亨利與蘿莉紅披風唔係醫院，員工亦唔肯講紅披風係唔係變咗灰披風。艾琳就一邊撚湯告魯夫一邊同其他人交換情報。發現都係無咩有用嘅線索就決定跟從艾琳嘅建議去藥師公會睇下啲矮人係唔係佢哋派嘅。

## 咸頓寨店鋪幫人得線索

去到藥師公會問啲矮人係唔係佢哋派嘅，但梵、高先生表示佢哋無派過矮人去搵神醫，不過，朱古力梵生都有幾粒，重要係佢個孫食剩嘅。再細問之下，原來佢個孫獸人戰爭嗰時已經死咗。係Zero 嘅建(暗)議(串) 下，艾琳決定都係乖乖地去英雄之座除咗件甲先扮到平凡嘅尼姑。艾琳係到搵除咗長年着用嘅灰藍袈裟之外，重有咩衣裝。搵搵下搵到當年幫阿金嗰時留下嘅兔女郎裝，其他人見到艾琳拎出兔女郎裝都表示十分驚訝。係一半神差鬼使（aka Player 玩嘢)，一半覺得有咩事就扮係貧民窟嘅妓女之下就着咗件兔女郎裝(走兔耳及高跟鞋)係袈裟入面，左手拎住個經輪，右手拎住碌竹。

四人就往貧民區咸頓寨出發，艾琳就叫路德維希(馬)係咸頓寨附近stand by，有咩事可以策馬嘅去。賣菜菜包嘅舖頭無咗，但係精靈妙手診所、米蘭達的鍋同發富拿鐵匠舖就一直都存在。

同醫生有關嘅得精靈妙手診所，咁就又去扮下睇醫生，醫生睇完安迪仔話無救之後就睇月嵐。經過診斷之後，月嵐應該係漏電。醫生亦講出發富拿鐵匠舖嘅地侏發富拿先生日前被神醫醫治。安迪仔就表示佢同發富拿係識嘅就帶路去鐵匠舖。

到鐵匠舖，太陽已經準備落山，發富拿亦準備收舖。安迪同老闆吹咗幾句之後老闆同意招待四人入去店舖內。老闆就描述咗佢前幾日做嘢唔小心整斷手指，再俾神醫pop 一聲醫好嘅過程。聽完之後艾琳120%肯肯定定嗰個一定係聖女大人。但係問題係都係唔知佢係邊。

𠵱個時候就有一班矮人係到敲門搵發富拿先生。安迪仔就急急忙忙咁搵枱低匿埋，可惜啲枱凳都係地侏size 安迪就唔係好匿到。艾琳用佢嘅尖耳仔聽到啲矮人十分有禮貌，而都係到問關於神醫嘅事，就起身走向門口，表示既然都係發富拿先生嘅客人而發富拿先生都講到話我哋係為同一事而黎，咁介唔介意佢黎旁聽。班矮人望住艾琳，細聲咁講咗一句「有行家喎」，而艾琳同其他人都見到啲矮人嘅手臂上有個畫住唔知咩鼠嘅臂章。

老闆都邀請咗啲矮人入去坐。艾琳跟係啲矮人後面打咗個手勢俾安油，叫佢睇住啲矮人，但係似乎俾啲矮人發現咗。當問及班矮人點解要搵神醫時，佢哋話有fd個病得好勁，話精靈妙手嗰個醫唔到，當艾琳自薦話對醫病都有啲認識可以去睇睇時又拒絕咗，明顯古古怪怪。係發富拿送走啲矮人後，月嵐攝手攝腳咁跟住矮人，Zero 就派出今日唔識Dragon's Breath 嘅貓頭鷹去跟住佢哋。就貓頭鷹就黎到矮人嘅大本營時，突然有一發法術射出，射爆咗隻貓頭鷹。Zero 向艾琳同安迪講翻，月嵐見到有法術射出就決定調頭。

可惜都係無神醫所在位置嘅消息亦沒有尋人嘅法術，見差唔多係神醫出沒嘅時候，就只好係咸頓寨行下睇下會唔會撞到。

撞到就撞到，但係就撞到精靈妙手嘅醫生，醫生話日前有個叫愛美仕嘅風寒病人黎睇症，但係無拎藥，就叫四人去幫佢送藥外加睇下條友有無死到。睇黎係真係接觸到病人，亦係接觸到神醫嘅機會，就當然答應啦。

## 愛美仕家遇神醫

根據醫生俾嘅地址，花咗啲時間終於搵到愛美仕屋企(主要係因為艾琳指錯左右同數錯數字)。

艾琳敲一敲門，塊門板就應聲即飛，Zero 嘗試飛撲救門，可惜失敗。四人一望入去就見到床上坐住一個應該係愛美仕嘅女子，同一個灰袍矮仔。艾琳頓咗一頓，決定都係唔好爆聖女個朵，但係又要俾聖女知道艾琳知佢真身，於是就叫咗一聲：「寇蒂莉亞施主？」神醫見到艾琳，就做咗個「麻煩囉」嘅口型出黎。四人入屋，艾琳安翻好塊門板就到聖女大人身邊嘅地板上正座，其他人就向愛美仕同神醫表明來意。講到一半聖女大人頂唔順就叫艾琳講翻真名，係得到聖女大人嘅授意底下，艾琳向其他人介紹神醫嘅真正身份，瑪拉多卡聖女─埃洛迪。

講到中途艾琳醒起重有Team 矮人係到搵神醫，以及佢哋好可能反跟蹤月嵐而搵到黎𠵱到。就叫聖女同其他人要快啲走。係一旁嘅愛美仕表示：「你哋班人突然成班人衝入黎，話咩有危險要快啲走，𠵱家人哋病緊㗎！」眾人俾藥嘅俾藥，Lay on hands 嘅Lay on hands，「我𠵱家經期不適啊好未！」艾琳雖然3lv 之後無再M 痛，但表示明白。一輪討論後決定先由安油睇下有無埋伏，然後Zero 施放隱形帶同聖女離開，月嵐離開後艾琳殿後保護住愛美仕再策馬離開。安迪出去行咗一圈覺得無埋伏。

艾琳係Zero 施放隱身前，對Zero 講：「如果你敢對聖女做啲咩或者佢有咩三長兩短，我會追你到天涯海角！」

Zero：「就憑你？」

艾琳：「無錯！」

Zero 交咗條繩嘅一頭俾聖女，表示拉住條繩跟住佢走就得。

## 俾土撥鼠矮人隊圍攻

一開門，點知成班矮人係到等緊，想做個交易要四人交聖女出黎話有啲問題要問聖女，咁就當然點都唔肯啦。艾琳回答如果係問關於瑪拉多卡嘅智慧，艾琳都可以回答。安迪以佢係泰博城橫行多年嘅經驗認出佢哋係咸頓商會嘅土撥鼠小隊，專做啲唔見光嘅事，但係因為係矮人，即使唔見得光都會日光日白咁做。啲矮人十分固執，點都唔肯退一定要交任務，覺得再講多啲係拖延時間，決定直接開打。

## 索魯魯莽聖騎神官無差別攻擊

正正係開打前一秒，就有馬蹄聲靠近，正諗緊係唔係路德維希咁聰明嘅時候，原來係三個索魯嘅聖騎士(銀龍、半獸人及人類)拎住兩條鐵話聖女係𠵱到。艾琳見狀就即刻問係唔係巴勒姆施主派黎嘅幫手。但係班索魯聖騎士就話全部人都係綁架聖女嘅匪徒，銀龍更一嘢衝過去打月嵐。係艾琳準備再叫班索魯魯莽聖騎士唔好打自己人之際，其中一個矮人就掟咗粒發出藍綠色煙霧嘅臭蛋入屋，艾琳、愛美仕同聖女都失去咗意識，淨係得零零重保持到意識，就嘗試帶聖女Misty step走，同時同啲矮人講數話帶聖女去佢哋嗰邊，但係Zero 個Misty step俾其中一個矮人偷走咗(spell thief)。安迪用sling 大爆射，月嵐因為被近身嘗試用電爪退避，而艾琳重係未醒到。安油嘅sling 就好似隕石咁打落其中一個矮人到同半獸人聖騎士收咗一個矮人頭。銀龍用吹息追打月嵐，但波及到啱啱好黎走避嘅孖蛋同佢手中嘅聖女。零零望住手中嘅聖女，講咗句：「廿幾歲阿姨黎㗎喎！」就放低咗手中嘅聖女，轉去搖醒艾琳。艾琳一醒，就行出愛美仕家，使用引導神力Emissary of peace，同班索魯魯莽聖騎士講自己係同聖女同教嘅聖騎士，都係聖女嘅同伴，係自己人不要再打了。啲聖騎士發現真係自己人，就一齊打班矮人。但係因為銀龍唔清楚邊啲係艾琳嘅同伴，而被越南又電爪過佢就繼續打月南。

係𠵱個時候被00嫌老嘅聖女，因為受傷而醒來。

## 神醫聖女大發雌威

聖女大人一醒就跑到戰場嘅中央，Zero 解除二人嘅隱身，聖女手中發出強烈嘅聖光叫所有人停手，全部被聖光照到嘅人身上嘅傷口都回復如初，死咗嘅矮人都復活咗。或許是因為過於震驚，全部人都冷靜下來。

係停戰之後，聖女係愛美仕家問做咩要搵佢。愛美仕、聖女同艾琳重係床上，其他人就企係到。索魯嘅聖騎士明顯係受到巴勒姆嘅命令黎搵聖女。而土撥鼠ssss就係因為咸頓嘅命令要搵關於少爺─馬卡隆失蹤嘅消息，所以要黎追捕「神醫」。聖女問係唔係即係誤會。

艾琳：「即係啱啱好泰博城有另一個神醫，而嗰個神醫就同侯選人失蹤嘅事有關；而咁啱聖女出黎行醫，又被稱為神醫，咁就咁啱得咁橋撞咗名。正所謂『唔怕生壞命，最怕改壞名』，南無瑪拉多卡，善哉善哉🙏🙏！」

聽到艾琳嘅發言，全部人都雙手合十，一齊善哉善哉。

聖女打算去咗藥師公會聽下係咩事，先再翻去巴勒姆嗰邊。艾琳表示要伴隨係左右，以確保聖女嘅安全。愛美仕則因為𠵱家好驚驚，要求一齊行。矮人問咁佢哋要點同咸頓交代。聖女使出衝力射球，一嘢射落奇倫到，話奇倫會解釋。艾琳表示唔識奇倫係邊個，但係聖女信佢嘅話就應該係可以信任嘅人。

聖女去到藥師公會俾梵先生話咗兩句並話唔會再免費行醫。梵先生就拎咗啲陳年朱古力俾聖女，艾琳同安迪驚聖女食壞肚就搶先食咗啲朱古力。安迪個肚好彩頂得住，3lv 後就唔會肚痛嘅艾琳(player 再次表示極度羨慕)就當然無事啦。

係前往索魯騎士團嘅所在地時，Zero 嘗試去detect 愛美仕嘅思想，但係俾啲聖騎士阻止咗。啲聖騎士問Zero 點解要突然detect thoughts，零零就問啲索魯魯莽聖騎士咁有信心放個來路不明嘅人係聖女身邊。半獸人聖騎士密南同意Zero 嘅看法，會叫人睇住愛美仕。係Zero 嘅明串底下，密南話自己反省緊，唔會再咁魯莽。

最後，聖女回到巴勒姆同真正嘅寇蒂莉亞身邊。聖女又俾寇蒂莉亞打屁屁了。

## 任務完成

安迪：「唉，聖騎士喎😄（爽朗語氣）」

艾琳：「你望住我做咩啊！」

完

亨利醫生與紅袍風請參見：

後記 白魔的影子 ~紅披風(尼奧視覺)